Boek-uittreksel: Allerhande bygelowe oor die muisAs iemand ‘n dooie muis weggooi, sal die wind gou daarna uit die rigting van die karkas begin waai. As ‘n muis naby ‘n siek persoon piep, is dit ‘n voorbode dat die siekte sal sterf. Muise is die siele van mense wat vermoor is en behoort daarom met respek behandel te word. As jy ‘n muis sien, moet jy liewer ‘n voorgenome reis afstel, dit gaan beslis teenspoedig wees. Plinius die Ouere (23-79 n.C.) het gesê dat deur geroosterde muise te eet masels, verkoues, seerkeel en koors genees kon word, en gemeng met heuning was dit ‘n aangename mondspoelmiddel. Maar die muis staan in die teken van onheil. As dit jou klere vreet, is dit ‘n sekere voorteken van naderende dood. Die duiwel het die muise in die Ark gemaak, of hulle het tydens ‘n storm uit die wolke op die aarde geval. In Duitsland is geglo dat hekse die muis gemaak het. In moderne tye is geglo dat verpoeierde muis ‘n teenvoeter vir bednatmaak is. Uittreksel uit Bygelowe en waar hul vandaan kom Outeur: Dr. Anton F. Prinsloo Uitgewer: Pharos Prys: R355-00* * Prys onderhewig aan verandering